NaiveNeuron/SloPal huggingface dataset:
Viskupič, Jozef, poslanec NR SR (2014-06-04):
Áno, tá logická chyba sa volá circulus vitiosus. A práve ste sa jej asi trikrát, pán predseda, dopustili. Nebuďte taký útlocitný, keď vám niekto povie, že ste dobabrali legislatívny proces, pretože tak to je. Tu je predložený pozmeňujúci návrh cez pozmeňujúci návrh s nikým neoddiskutovaný. Odborná verejnosť zdvíha oči, ani neviem, ako viacej by mohol kričať tretí sektor, Aliancia Fair-play, VIA IURIS. Samotní sudcovia vám odkazujú, že to, do čoho sa púšťate, nie je dobré. A ja som sa len pýtal, pri zmene ústavy kde je legislatívny proces, kde je nejaký prípravný proces, medzirezort, vyjadrenie odbornej verejnosti. Všetko to sa dialo buď za zavretými dverami alebo potom už do tvrdých politických orgánov pri hľadaní nejakej možnej, a nie odbornej, ale politickej zhody. Za to, že plníme program, sa ja vám ospravedlňovať, pán predseda, nebudem, a to, že budeme predkladať dookola zníženie počtu poslancov a podobne, je náš politický záväzok a vy, ktorí sa často pasujete do úlohy tvorcu nejakých štandardných politických strán, by ste mali mať aspoň úctu k tomu, kto si vypýtal dôveru od voličov a snaží sa program, ktorý prezentoval pred voľbami, aj napĺňať. Ak sa to dotýka zmeny ústavy, opýtajte sa aj názorov vášho ministra vnútra, čo napríklad pri tejto ústavnej zmene hovorí on. To, že sa vám to politicky nehodí, je druhá vec.
M. Hort, podpredseda NR SR: (2006-10-20):
A otváram rozpravu. Do rozpravy som nedostal žiadnu písomnú prihlášku. Pýtam sa, či je niekto z poslancov, kto sa chce prihlásiť ústne. Konštatujem, že to tak nie je. Uzatváram možnosť podania ústnych prihlášok do rozpravy a vyhlasujem rozpravu za skončenú. Predpokladám, že ani pán minister, ani pani spravodajkyňa nechcú reagovať. Prerušujem rokovanie o tomto bode programu. Pristúpime k ďalšiemu bodu, ktorým je druhé čítanie o vládnom návrhu zákona, ktorým sa dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov a ktorým sa mení zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov . Vládny návrh zákona ste dostali pred prvým čítaním ako tlač 24 a spoločnú správu výborov máte ako tlač 24a. Prosím teraz ministra pôdohospodárstva Slovenskej republiky pána Miroslava Jureňu, aby vládny návrh zákona odôvodnil. Nech sa páči, pán minister.
Laurenčík, Milan, podpredseda NR SR (2022-03-30):
Teraz by mal vystúpiť v rozprave pán poslanec Matúš Šutaj Eštok, avšak vidím, že sa nenachádza v rokovacej sále, takže mu prepadáva poradie. Po ňom nasleduje pán poslanec Vladimír Zajačik, takže nech sa páči, pán poslanec, udeľujem vám slovo. A pripraví sa pán poslanec Milan Mazurek.
Kočiš, Eduard, poslanec NR SR (2021-11-02):
Vďaka za slovo, pán predsedajúci. Pán kolega, s časťou tvojho príspevku naozaj musím súhlasiť, nieže môžem, a to je tá časť tvojho príspevku, kde naozaj si vehementne skonštatoval to, že dochádza k skupovaniu kultúrnych pamiatok a historických budov priamo maďarskou vládou, teda dochádzalo. Teraz momentálne sa takáto vec už že vraj nedeje, aj čo sa týkalo ornej pôdy, lesov, lúk a pasienkov. Tieto veci sú naozaj na škodu, na obrovskú škodu dobrým slovensko-maďarským vzťahom, pretože tak ako si správne poznamenal vo svojej rozprave a s týmto vyjadrením nielen tvojím, ale aj vyjadril sa o tom aj maďarský premiér Orbán, naozaj on nevidí Slovensko ako nejakú hrozbu. Práve naopak, Slovensko vníma ako jedného silného a stabilného partnera v strednej Európe. Čiže naozaj všetky krajiny strednej Európy, nemusíme sa baviť teraz len o V4, ale silná stredná Európa môže byť naozaj takým veľmi zaujímavým stmeľujúcim a veľmi funkčným prvkom v rámci európskej civilizácie a európskeho spoločenstva. Takže dobré slovensko-maďarské vzťahy a ešte lepšie maďarsko-slovenské vzťahy sú naozaj nevyhnutné. Ale čo sa týka zbytočného rozdúchavania vášní a takýmto rozdúchavaním týchto vášní je aj tento predkladaný návrh zákona. Ja to pokladám naozaj za osobnú iniciatívu pána kolegu, ale v žiadnom prípade to nebudem ani vyčítať, ani to nejakým spôsobom dehonestovať. Každý kope za tú svoju, sa dá povedať, dedinu, ale v určitých veciach by naozaj malo dochádzať k premysleným krokom a naozaj ku krokom, ktoré by mali byť na prospech všetkých občanov Slovenskej republiky, nielen... (Prerušenie vystúpenia časomerom.)
Pamula, Peter, poslanec NR SR (2019-09-11):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
M. Dzurinda, predseda vlády SR: (2005-01-20):
Pani poslankyňa, v dobrom to chcem povedať, veď vy sa pohybujete v medzinárodnej zahraničnej politike už dlhší čas a iste sa zhodneme v tom, že nikdy nie je dobré vec podceniť. Ale nervózna reakcia, nenáležitá reakcia – naozaj neprikladajme slovám premiéra Gyurcsányho váhu v oblastiach, kde nemá žiadnu šancu. Mohol by som dlho hovoriť o rozprave, o snahe ešte vtedajšieho premiéra Medgyessyho pretlačiť do Európskej ústavnej zmluvy kolektívne práva bez najmenšej šance. Takže veľmi dobre viete, že v politike, aj v zahraničnej politike je nesmierne dôležité, kedy poviete, čo poviete a ako poviete. Moje vyjadrenie je jasné a bolo jasné. Prvýkrát vďaka novinárom v pondelok, keď som zúčastnil na stretnutí u prezidenta republiky a myslím si, keď ste sa dožadovali patričnej odpovede premiérovi Gyurcsánymu, že vďaka vám, vďaka vašej otázke na tejto hodine otázok som mu ju dal.
Zs. Simon, poslanec: (2009-02-17):
Máme rad príkladov, kde občania protestujú, vypisujú petície, nechcú mať. Prečo im chceme nanútiť takéto rozhodovanie priamo z Národnej rady? Ja som našiel jeden jediný dôvod. Niekto si chce postaviť pamätník, chce zanechať stopu po sebe, tak ako na večné  časy štyridsať rokov trvajúce, aby mohol nanútiť svoju politiku, svoju aroganciu na miestnych obyvateľov. Mali by sme s tým prestať, mali by sme si jeden druhého vážiť a neútočiť na miestnu samosprávu a občanov. Pretože to nie tá správna politika. Hlavne v hospodárskej kríze asi je to najšťastnejšie riešenie.
Zmajkovičová, Renáta, poslankyňa NR SR (2011-05-26):
Ďakujem za slovo. Pán poslanec, vo svojom vystúpení si nám priblížil niekoľko dôležitých historických udalostí týkajúcich sa slovenského národa. A preto by sme si mali všetci uvedomiť, že národ si musí pamätať a pripomínať históriu, pretože história sa môže zopakovať. Ďakujem.
Šeliga, Juraj, podpredseda NR SR (2020-09-29):
Prepáčte (smiech v sále), toto nie je pozmeňujúci návrh... Ani procedurálny, pardon. Ako ďalší, pán poslanec Čekovský.
Panáček, Milan, poslanec NR SR (2012-10-18):
Jeden bol včera a druhý bol dnes.
Remišová, Veronika, poslankyňa NR SR (2024-01-18):
Ďakujem veľmi pekne. Ďakujem, pán poslanec Krúpa, za, za váš príspevok do rozpravy. A ja by som len ako reakciu na to a na to, čo ste hovorili, prečítala, prečítala, čo o tomto návrhu zákona hovorí, hovorí predseda rady prokurátorov, lebo to je naozaj znepokojujúce, že trestné sadzby pri majetkových, citujem, „a hospodárskych trestných činoch sa paušálne znižujú na úroveň troch až desiatich rokov v tých najzávažnejších prípadoch“. A ako skutočne nevhodné sa mi zdá, že pri škode napríklad miliardy eur je možné uložiť podmienku. Pre mňa je to jednoducho filozoficky neprijateľné. A tohto človeka, predsedu rady prokurátorov, si nikto nezavolal na nejaké, odbornú, odbornú diskusiu alebo nejaký okrúhly stôl a táto novela bola pripravená absolútne bez akéhokoľvek, akéhokoľvek relevantného vhľadu odborníkov. Takže naozaj, naozaj je pravda, že celá, celá novela Trestného zákona je, a vôbec proces prijatia je postavený na hlavu, že najprv hodíme niečo do parlamentu a potom pomaly sa začínajú objavovať výhrady, začína sa o tom diskutovať a už aj predkladatelia tejto novely začínajú novelu meniť. A ešte zaujímavé bolo aj pri tej základnej škode to, čo, to, čo viacerí namietali, aj pani prezidentka, že sa opúšťa, opúšťa sa filozofia nejakých násobkov, stanovujú sa pevné sumy, ktoré sú absolútne absurdné. Škoda veľkého rozsahu je až 700-tisíc eur, predtým to bolo 133-tisíc. Chýba vysvetlenie, prečo je až taký nárast, pretože sa to neodvíja vlastne od ničoho, čo bolo doteraz zvykom. Takže celé postavené na hlavu, absolútne škodlivá novela.
Laurenčík, Milan, podpredseda NR SR (2021-09-21):
Ďakujem, pán minister, prosím, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, predsedovi tohto výboru pánovi poslancovi Richardovi Vašečkovi, nech sa páči.
P. Paška, predseda NR SR: (2009-04-29):
(Hlasovanie.) 120 prítomných, 114 bolo za, 5 sa zdržalo, 1 nehlasoval. Návrh pani poslankyne sme schválili.
Kollár, Boris, predseda NR SR (2022-12-07):
Prosím, prezentujme sa a hlasujeme. (Hlasovanie.) Prítomných 136, za 132, 4 sa zdržali. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Cmorej, Peter, poslanec NR SR (2023-03-22):
Štvrtok tridsiateho. Myslím, že sme sa bavili o štvrtku teraz hore.
Poliačik, Martin, poslanec NR SR (2014-11-10):
Môj návrh je, aby ste pri každom porušení rokovacieho poriadku na to jednoducho konzistentne upozorňovali. Nestačí raz povedať a tváriť sa, že sa to stalo, a pri ostatných nepustiť ľudí k slovu. Ďakujem veľmi pekne.
Pellegrini, Peter, predseda NR SR (2024-02-08):
Prezentujme sa a hlasujme o bode 185 druhého pozmeňujúceho návrhu pána poslanca Galka. (Hlasovanie.) Prítomných 122, za 14, proti 77, zdržalo sa 31 poslancov. Konštatujem, že sme tento návrh sme neschválili.
Figeľ, Ján, podpredseda NR SR (2012-06-27):
Ďakujem pekne. S faktickou poznámkou pán kolega Brixi.
Bugár, Béla, podpredseda NR SR (2011-12-02):
Prezentujme sa a hlasujme o tomto návrhu. (Hlasovanie.) Prítomných 139 poslancov, za 80, 59 poslancov sa zdržalo hlasovania. Konštatujem, že tento návrh sme schválili. Teraz budeme hlasovať v prvom čítaní o vládnom návrhu zákona o regulácii v sieťových odvetviach , tlač 563. Pán poslanec Janiš, nech sa páči.
Vons, Peter, poslanec NR SR (2023-02-02):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet, výboru pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Vážny, Ľubomír, poslanec NR SR (2011-02-11):
Jeden rok, to bola podmienka pätnástich európskych bánk, ktoré nám vtedy povedali, ony si rozanalyzovali náš právny poriadok aj zákon o verejnom obstarávaní a povedali nám: My ideme do tohto PPP, ale takúto podmienku nemá žiadna krajina v Európskej únii, akú máte vy nad rámec smerníc Európskeho spoločenstva, ten jeden rok na možnosť zrušenia na súde tohto obstarávania. My vám peniaze dáme, my s tým nemáme problém, ale dáme vám ich až po uplynutí roku, ktorý bol absolútne nezmyselný, keď zanikne možnosť napadnutia tohto obstarávania Úradom verejného obstarávania súdom, tá jednoročná. Znamená to ale v praxi to, že úrad má všetky procesné možnosti, tie boli zachované, podľa zákona o verejnom obstarávaní súťaž kedykoľvek napadnúť, ale bolo nezmyselné tam tú jednoročnú lehotu držať, pretože bola nadbytočná a spôsobovala to, že by sa celé PPP projekty zdržali. Nič menej a nič viac. Úradu sa nezobrali kompetencie, zobrala sa len možnosť naťahovať tento proces s otáznikmi ďalší rok. Čo sa týka zarazenia námietok konania, naozaj prvýkrát sme spúšťali mýto ako megatender a ukázalo sa v praxi, že keď je to tender okolo 20 mld. korún, tak 20-tisíc korún námietka ako kaucia alebo ako poplatok za podanie námietky, alebo kaucia na námietku je absolútna smeť. A preto úspešne blokovali trištvrte roka nespokojní uchádzali a točili tie námietky stále dokola, lebo 20-tisíc pri 20 mld. to bolo pre nich nič. Preto sme pristúpili k zmene toho režimu a zvýšili sme kauciu na námietku na úroveň alebo postupne podľa veľkosti zákazky. To bola chyba v zákone a majú to tak aj ostatné krajiny Európskeho spoločenstva. Ďakujem.
Blanár, Juraj, podpredseda NR SR (2021-03-30):
O slovo požiadal v rozprave pán minister Doležal, nech sa páči.
Paška, Pavol, predseda NR SR (2013-10-24):
Pán poslanec Mihál.
Fecko, Martin, poslanec NR SR (2013-06-28):
Ďakujem pekne. Ja tiež by som chcel vyzdvihnúť entuziazmus pána riaditeľa. A to, čo povedal predrečník, na to reagujem, že áno, Alojz, myslím si, že každý národ, ktorý nevie skade prišiel, čo je a kam ide, nemá nejaké dlhodobejšie vízie. A vieme, že boli aj úvahy zrušiť – nezrušiť Ústav pamäti národa. Tak ja hovorím kategoricky nie. Nie, pretože my sme si ani neboli, by som povedal, nemali sme čas si uvedomiť, že sme Slováci po tom deväťdesiatom treťom, dajme tomu, a zrazu sme už nejaké euro v celej tej európskej našej Únii. Takže myslím si, že vaše opodstatnenie a vaša úloha tu je nezastupiteľná. Takže ja budem samozrejme veľmi rád, keď aj ja budem môcť svojím dielom prispieť k tomu, aby Ústav pamäti národa bol taký, aký má byť, aký si ho možno aj ja predstavujem. A aby sme mladú generáciu poučili a aby sme nerobili chyby, ktoré tu by byť nemali, pretože na chybách národ nenapreduje. Ako sa hovorí, hlúpy sa učí na vlastných a múdry na cudzích. Ďakujem pekne, držím palce.
Šimko, Igor, poslanec NR SR (2024-02-13):
Vážený pán predseda, v rozprave vystúpili dvaja poslanci. Spoločná správa neobsahuje žiadne pozmeňujúce a doplňujúce návrhy. Pán predsedajúci, sme v treťom čítaní, otvorte, prosím, rozpravu.
Sulík, Richard, predseda NR SR (2010-11-30):
Ďakujem vám. Poďme teda hlasovať o procedurálnych návrhoch. Ideme hlasovať o... (Reakcia z pléna.) Takže predpokladám, že s prvým návrhom pána podpredsedu Hrušovského je všeobecný súhlas. Pán Paška.
Jurzyca, Eugen, poslanec NR SR (2015-05-15):
Vážený pán predsedajúci, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 1479). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Prosím, pán predseda, otvorte všeobecnú rozpravu.
Figeľ, Ján, podpredseda NR SR (2014-11-08):
Nech sa páči, Mojmír Mamojka.
Bugár, Béla, podpredseda NR SR (2016-10-12):
Vážené panie poslankyne, páni poslanci, chcem sa opýtať, či každý z vás už využil možnosť voliť. Ako vidím že ešte niektorí nie. Takže nech sa páči. (Pokračuje akt tajného hlasovania.)
Blanár, Juraj, podpredseda NR SR (2021-05-11):
Jediná faktická poznámka na vaše vystúpenie. Pán poslanec Peter Pollák, nech sa páči.
Blanár, Juraj, podpredseda NR SR (2023-06-14):
Štyri faktické poznámky na vaše vystúpenie. Ešte pred tým, ako dám možnosť prvej s faktickou poznámkou, chcem privítať na balkóne žiakov základnej školy na Školskej ulici 2 z Michaloviec. Je to hokejistická športová trieda. Vitajte! (Potlesk.) Prajeme vám veľa úspechov. A teraz môžeme pokračovať s faktickými poznámkami. Ako prvá pani Zemanová.
Laurenčík, Milan, podpredseda NR SR (2021-02-05):
Faktickú poznámku má aj pán poslanec Milan Potocký, nech sa páči.
Laurenčík, Milan, podpredseda NR SR (2021-05-06):
Prosím, prezentujme sa a hlasujme o návrhu pána spravodajcu, aby sme prerokovali uvedený návrh v druhom čítaní. (Hlasovanie.) Prítomných 118, za 44, proti 1, zdržalo sa 67, nehlasovalo 6. Uvedený návrh sme neschválili, teda konštatujem, že Národná rada sa uzniesla, že nebude pokračovať v rokovaní o návrhu zákona. Teraz budeme hlasovať o návrhu uznesenia k správe o výsledku hospodárenia Národnej banky Slovenska za rok 2020 (tlač 449). Prosím povereného člena výboru pre financie a rozpočet pána poslanca Erika Ňarjaša, aby uviedol hlasovanie. (Hlasovanie o Správe o výsledku hospodárenia Národnej banky Slovenska za rok 2020 , tlač 449.)
Rafaj, Rafael, poslanec NR SR (2010-12-09):
Pani poslankyňa sa predovšetkým odvolávala na názor cudzieho právneho inštitútu Benátskej komisie a na isté rešpektovanie medzinárodných úzusov, ale ja teda musím opäť zopakovať uznesenie Európskeho súdu pre ľudské práva z roku 2004 a potom ešte niekoľkokrát zopakované, kde konštatoval, že ak štát má štátny jazyk zakotvený vo svojej ústave, v takom prípade ide o ústavnú hodnotu, a teda má právo na jeho ochranu. A je to teda aj v súlade s čl. 10 Európskeho dohovoru o ľudských právach a základných slobodách, pretože pre suverénne národné štáty, citujem: „je jednou zo základných ústavných hodnôt, takou istou ako národné územie alebo národná zástava.“ Ja chápem, že pre niektorých príslušníkov menšín je možno červeno-bielo-zelená trikolóra alebo zástava bližšia ako bielo-modro-červená. A hoci ide tiež o ústavnú hodnotu, ale aspoň sa dohodnime, že tým základným komunikačným rámcom bude štátny jazyk. Po  druhé,  prekvapili ste ma, lebo mal som pocit, že MOST – HÍD nie je členom MAERT, teda stálej konferencie, maďarsko-maďarskej konferencie, ale presne také isté stanovisko ste dali ako oni z 5. novembra, kde zmietli doslova slovenský jazykový zákon. A pokiaľ sú tu nejaké rozpory, možno by bolo dobré upozorniť na maďarský zákon o národnej bezpečnosti, na maďarský zákon o dvojakom občianstve alebo vydávaní preukazov o zahraničnom Maďarovi. A pýtam sa len, pani poslankyňa, teda aj deti, prírodu alebo zdravie budeme chrániť len tam, kde je to účelné?
Sulík, Richard, predseda NR SR (2010-10-12):
Ďakujem. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení zákon č. 283/2002 Z. z. o cestovných náhradách v znení neskorších predpisov . Vládny návrh zákona je uverejnený ako tlač 92, návrh na jeho pridelenie na prerokovanie výborom je v rozhodnutí č. 82. Poprosím pána ministra, aby uviedol tento zákon.
Gašpar, Tibor, podpredseda NR SR (2024-10-02):
Ďakujem, pán poslanec, na vaše vystúpenie jedna faktická poznámka. Pani poslankyňa Plevíková, nech sa páči.
Hlinka, Jozef, poslanec NR SR (2023-05-09):
Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, ústavnoprávny výbor, výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Poliačik, Martin, poslanec NR SR (2018-03-26):
Pán kolega, nezvykle veľa optimizmu vo vašej reči, jeden by povedal, že až trochu naivity. A, no, pán Pellegrini, ja som bol optimista, nadväzujem na to, čo hovoril pán kolega, ja som bol optimista, keď ste prebrali po pánovi Čaplovičovi ministerstvo školstva, a ten optimizmus ma prešiel. Pri Búdkovej ma prešiel, pri tom, ako sa začali rozpadať priamo riadené organizácie pod ministerstvom, ma prešiel. Vtedy sa to začalo, áno. Potom som bol chvíľu optimista, keď odišiel Pavol Paška a stali ste sa predsedom parlamentu, ale vaše podpisy boli pod tým zločinom, ktorý sa stal na Bratislavskom hrade. To, čo tam teraz je, je zločin proti histórii tohto štátu. Ten skatepark, čo sa nazýva záhradou, lebo ste neboli schopní odolať tlakom, ktoré tu ostali po pánovi Paškovi, a všetko dobehlo tak, ako to naplánovali ľudia pred vami. A preto ani keď preberáte vládu, nemám optimizmus, lebo zatiaľ z toho, čo som mal možnosť vidieť, či už u vás ako ministra školstva, pri všetkých tých pochybných projektoch digitalizačných, kde stále nevieme, aká bola ich pridaná hodnota, a takisto pri vedení parlamentu, kde naozaj to, čo máme na Hrade, jednoducho nezodpovedá tomu, čo by sme tam mohli mať, tak ako premiér, neviem, či sa dokážete postaviť na stranu verejného záujmu a či viete robiť dobré rozhodnutia. Preto ja tie optimistické scenáre a tú trochu naivitu, ktorú pán kolega Krajniak prezentoval, nejako neviem zdieľať. Ďakujem pekne.
Grendel, Gábor, podpredseda NR SR (2021-10-26):
Deväť faktických poznámok na vystúpenie pána ministra. Končím možnosť prihlásiť sa s faktickými, nech sa páči, pán poslanec Ľuboš Blaha.
Jurinová, Erika, podpredsedníčka NR SR (2013-09-20):
Ďakujem. Ďalší prihlásený do rozpravy je pán poslanec Matovič. Nech sa páči, dávam vám slovo. Ešte by som poprosila pánov poslancov, aby sa vyhli osobným invektívam v budúcnosti.
Ledecký, Vladimír, poslanec NR SR (2022-12-02):
Vážený pán predseda, vážené pani poslankyne, vážení páni poslanci, informácia neobsahuje žiadne pozmeňujúce návrhy. V rozprave boli podané štyri pozmeňujúce a doplňujúce návrhy. Nakoľko boli včera v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Grendel, Gábor, podpredseda NR SR (2023-05-03):
Dávam slovo spravodajkyni z navrhnutého gestorského výboru pre hospodárske záležitosti pani poslankyni Magdaléne Sulanovej. Nech sa páči, pani poslankyňa.
Glváč, Martin, podpredseda NR SR (2017-04-04):
Pán poslanec Heger.
Zmajkovičová, Renáta, podpredsedníčka NR SR (2012-09-13):
Ďakujem, pán minister. Pán poslanec Anton Martvoň položil otázku ministrovi životného prostredia Petrovi Žigovi: „Vážený pán minister, ako hodnotíte význam Európskeho týždňa mobility a pripravuje váš rezort nejaké akcie naň?“ Nech sa páči, pán minister, máte slovo.
Glváč, Martin, podpredseda NR SR (2016-11-25):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Petrovi Kresákovi, nech sa páči. Ďakujem, takže uplynul čas, nevyjde to. Prerušujem rokovanie 11. schôdze Národnej rady. Budeme pokračovať v pondelok 28. novembra o 9.00 hod. Rokovanie začneme podľa schválenej zmeny programu bodmi... (Ruch v sále.) Páni poslanci, páni poslanci, budeme pokračovať schválením zmeny programu bodmi ministra dopravy, výstavby a regionálneho rozvoja, a to bodom 26 – vládnym návrhom zákona o elektronických komunikáciách (tlač 251) a bodom 27 – vládnym návrhom zákona o doprave na dráhach (tlač 240). Prajem vám všetkým pekný víkend a vidíme sa v pondelok. (Prerušenie rokovania o 14.02 hodine.)
Borec, Tomáš, minister spravodlivosti SR (2015-01-27):
Ďakujem pekne, pán predseda. Takže, dámy, páni, dovoľte, aby som predložil a uviedol v druhom čítaní návrh zákona z poverenia vlády Slovenskej republiky. Petičné právo ako základné právo zahrnuté do politických práv predstavuje jednu z foriem priamej demokracie. Je jedným z prostriedkov, prostredníctvom ktorých dochádza k uplatneniu princípov suverenity občanov, zakladajúcich legitímny nárok zúčastňovať sa na správe vecí verejných. Petície sú tiež nástrojom kontroly verejnej moci občanmi. Zákon o petičnom práve vo všeobecnosti podrobnejšie špecifikuje možnosti realizácie tohto petičného práva. Návrh zákona obsahuje výrazné prvky podporujúce dialóg medzi občianskou spoločnosťou a orgánmi štátnej moci a verejnej moci a tým nadväzuje na ciele vlády Slovenskej republiky, v rámci ktorých chce vláda priblížiť štát občanovi a podporiť aktívny dialóg s občianskou spoločnosťou a so zástupcami z neziskového sektora. Týmito prvkami sú napríklad povinné zverejňovanie výsledkov vybavenia petície na webovom sídle orgánu verejnej moci a na elektronickej úradnej tabuli, ako aj povinnosť orgánu verejnej moci prerokovať petíciu so zástupcami petičného výboru v prípade, ak sa petícii nemá vyhovieť. Zároveň boli do návrhu doplnené prvky prispievajúce k rozvoju služieb poskytovaných v rámci e-Governmentu v súvislosti s petičným právom, a to najmä možnosťou podať petíciu elektronickou formou. Vládny návrh zákona prerokovali a v druhom čítaní, teda v druhom čítaní Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a aj gestorský výbor, ktorým je Výbor Národnej rady Slovenskej pre ľudské práva a národnostné menšiny, a v stanovenej lehote odporúčali ho schváliť s pripomienkami. Pripájam sa teda ku gestorskému výboru, ktorý odporúča hlasovať spoločne o pozmeňujúcich návrhoch v bodoch 1 a 3 až 14 spoločne s odporúčaním schváliť. Osobitne potom hlasovať o návrhu v bode 2 s odporúčaním neschváliť. Ďakujem pekne. Toľko úvodom, skončil som, pán predseda.
Paška, Pavol, predseda NR SR (2012-12-12):
Pán poslanec Daniš.
Pellegrini, Peter, predseda NR SR (2015-12-08):
Prezentujme sa a hlasujme. (Hlasovanie.) Prítomných 141 poslancov, za hlasovalo 59, proti bolo 10, zdržalo sa 72. Tento návrh sme neschválili.
Hrnčiar, Andrej, podpredseda NR SR (2016-09-22):
Ďakujem, pán minister. Pani poslankyňa, chcete položiť doplňujúcu otázku? Nech sa práči.
Krajcer, Daniel, poslanec NR SR (2014-12-11):
Ďakujem pekne. V súlade s rokovacím poriadkom zareagujem len teraz na svojho predrečníka Jofa Viskupiča. Pán Kvasnička, mýlite sa, ale vysvetlím ešte vo svojom vystúpení, aj vám presne poviem, v čom sa mýlite v tých vašich záveroch. K Jofovi len toľko, len čo sa týka programu. Pri tom modeli, ktorý funguje teraz, a pri modeli, ktorý navrhujem ja, je ťažko predpokladať výraznejší rozvoj programovej služby RTVS. To treba povedať jasne a pravdivo. Ale tie možnosti sú. Konkrétne, čo sa týka možno rozšírenia programovej služby v oblasti detskej tvorby alebo športu. Ja si viem pokojne predstaviť, že ministerstvo školstva, ktoré má vo svojej ingerencii aj šport, môže prísť s projektom, kde formou transferu zabezpečí fungovanie ďalšieho športového kanálu. A poviem aj, prečo možno má takýto spôsob uvažovania zmysel. Vo vysielaní verejnoprávnych médií naozaj nie sú podstatné programy, ktoré sú komerčne ziskové, ako je Liga majstrov. Naozaj má väčší zmysel podporovať, keď hovoríme o podpore športu, lebo tá neexistuje, neexistuje koncepcia, neexistuje nič. Viem, že pán kolega Jurzyca pripravoval koncept, aj viem, že ho dokonca mal aj už v šuflíku pripravený. Len, bohužiaľ, padla naša vláda. Ale jednoducho treba podporovať naozaj tie športy aj formou televízie a televíznych prenosov, lebo na to sú nabalené reklamy a ďalšie práva, ktoré sa neuživia samy svojím fungovaním a v tomto jednoducho je priestor aj pre rozvoj programovej služby RTVS.
Bugár, Béla, podpredseda NR SR (2016-09-14):
Pán poslanec Goga.
Mezenská, Helena, poslankyňa NR SR (2014-06-11):
Vážená pani predsedajúca, prítomní poslanci, Výbor Národnej rady pre hospodárskej záležitosti ma uznesením č. 301 určil za spravodajcu k návrhu skupiny poslancov Národnej rady na vydanie zákona o zrušení Fondu národného majetku Slovenskej republiky a o zmene a doplnení niektorých zákonov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory, a to: Ústavnoprávny výbor Národnej rady Slovenskej republiky, Výbor Národnej rady pre financie a rozpočet a napokon aj Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pani predsedajúca, prosím, otvorte všeobecnú rozpravu. Ak teda v nej nevystúpite, pán navrhovateľ, tak si dovolím aj ja v rozprave vystúpiť hneď po vás.
Grendel, Gábor, podpredseda NR SR (2022-09-22):
Pán minister ešte do rozpravy? (Reakcia ministra: „Odpovedať na otázky.“ ) Nech sa páči.
Paška, Pavol, predseda NR SR (2013-03-21):
Pani poslankyňa Vaľová.
Blaha, Ľuboš, podpredseda NR SR (2024-06-11):
Ďakujem pekne, pán poslanec. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Vyhlasujem rozpravu za skončenú. K neexistujúcej rozprave asi pán navrhovateľ stanovisko nebude dávať, že nie? A ani pán spravodajca. Takže prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa dopĺňa zákon č. 435/2000 Z. z. o námornej plavbe v znení neskorších predpisov. Vládny návrh zákona je pod tlačou 215. Spoločná správa výborov má tlač 215a. Opäť prosím ministra dopravy Jozefa Ráža, aby vládny návrh zákona odôvodnil. Nech sa páči, pán minister, máte slovo. (Rokovanie v druhom čítaní o vládnom návrhu zákona, ktorým sa dopĺňa zákon č. 435/2000 Z. z. o námornej plavbe v znení neskorších predpisov , tlač 215.)
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 130, za 102, zdržalo sa 27, 1 nehlasoval. Konštatujem, že návrh sme schválili. Prosím teraz pána poslanca Kubánka, aby uviedol hlasovanie v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 253/1994 Z. z. o právnom postavení a platových pomeroch starostov a primátorov (tlač 1019). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov , tlač 1019.)
Šimečka, Michal, podpredseda NR SR (2024-05-14):
Ďakujem veľmi pekne. Je všeobecný súhlas? (Súhlasná reakcia pléna.) Ďakujem a prajem všetkým dobrú chuť. Pokračujeme o štrnástej hlasovaním. (Prerušenie rokovania o 12.57 hodine.) (Pokračovanie rokovania o 14.00 hodine.)
Lukáč, Jozef, poslanec NR SR (2023-03-17):
Ďakujem za slovo, pán predsedajúci. Kolegyne, kolegovia, ide o jednoduchú novelu, ktorá prišla na žiadosť samospráv, cieľom ktorej je, cieľom predkladaného návrhu zákona je dodatočne upresniť ustanovenie zákona o určení ročnej sadzby dane zo stavieb, presnejšie upresniť povinnosť správcu dane, upraviť rozdiel medzi sadzbami tejto dane na desaťnásobok medzi najvyššou a najnižšou ročnou sadzbou dane. Uvedené riešenie ochráni najmä menej ekonomicky a sociálne slabších občanov, u ktorých splnenie tejto povinnosti v zmysle doterajšieho znenia by spôsobilo značný nárast tejto daňovej povinnosti. Zároveň navrhujem posunúť splnenie povinnosti zavedenia, upraviť rozdiel medzi ročnými sadzbami tejto dane na desaťnásobok medzi najvyššou a najnižšou sadzbou dane zo zdaňovacieho obdobia 2024 na zdaňovacie obdobie 2027. Toto prechodné obdobie pomôže samosprávam, aby sa na túto zmenu lepšie pripravili. Ďakujem, skončil som.
Jurinová, Erika, podpredsedníčka NR SR (2013-01-31):
Ďakujem. S reakciou na faktické poznámky pani poslankyňa Nicholsonová.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 143, za 34, proti 35, zdržalo sa 74. Konštatujem, že pozmeňujúci návrh schválený nebol.
Podmanický, Ján, poslanec NR SR (2021-12-14):
Ďakujem za slovo. Pán predseda, som presvedčený, že ste mali dať hlasovať o mojom procedurálnom návrhu, ktorý som predniesol, nakoľko sa týkal spôsobu prerokovania veci. Takže chcem vás poprosiť nabudúce, aby ste normálne postupovali tak ako... Ja viem, že sa vám nepáči, že opozícia vyrušuje vládnu koalíciu, ale, pán predseda, budeme vyrušovať vládnu koalíciu, keď bude vládna koalícia porušovať rokovací poriadok.
Hufková, Eva, poslankyňa NR SR (2012-10-17):
Ďakujem pekne. Pán poslanec Beblavý, myslím si, že váš mladý vek vám už z princípu nedovoľuje posudzovať a dehonestovať prácu vekovo starších vysokoškolsky vzdelaných pedagógov, hlavne profesorov. Máte pochybnosti tiež o schopnostiach ministra a pracovníkoch ministerstva školstva. Vy ste podľa mňa asi génius, ktorý má patent na rozum. Ja som študovala na univerzite Mateja Bela v Banskej Bystrici. Sú tam veľmi kvalitní, keď už aj starší pedagógovia, a nedovolím, aby ste dehonestovali prácu pedagógov. Veď vy ste urazili aj starších pedagógov, hlavne profesorov tu v parlamente. Mali by ste sa im hneď teraz ospravedlniť za hrubú urážku ich osobnosti.
Hrnčiar, Andrej, podpredseda NR SR (2019-09-12):
Končím dnešný rokovací deň. Chcem pripomenúť, že zajtra pokračujeme o 9.00 hod. plánovanými bodmi ministra dopravy. Pekný večer. (Prerušenie rokovania o 19.01 hodine.)
B. Bugár, podpredseda NR SR: (2005-09-21):
(Hlasovanie.) Prítomných je 134 poslancov, za 55, proti 45, zdržalo sa 28, nehlasovali 6. Návrh nebol schválený. Nech sa páči.
Taraba, Tomáš, poslanec NR SR (2021-11-12):
Dámy a páni, problém týchto vašich zákonov je, že po prvé ich prijímate teda v skrátenom legislatívnom konaní, ľudia sa nemajú absolútne šancu k nim vyjadrovať, brániť, dávať názory. Teraz tu čítate ďalšie, ďalšie paragrafy. Vy, keď ste naposledy schvaľovali očkovací zákon, vy ste verejne oklamali celý národ, pretože ste sa postavili pred kamery, povedali ste, že ste dohodli testovanie, ktoré bude zadarmo, to mala byť tá ústupka, do dnešného dňa, á, ten ústupok, do dnešného dňa všetci vedia, že nič také sa neurobilo. Takže dôverovať politikom, ktorí nemajú problém pred kamerami takto verejne ľudí oklamať, neverte teda v žiadnom prípade. A druhá vec. Hovoríte, že situácia je horšia. Prečo ste sa na ňu nepripravili v lete, keď ste hovorili, že pripravení sme? To je tiež pre mňa záhada. Ale druhá vec, táto celá vaša teória, že očkovaní sa nemusia testovať a tým pádom si zaslúžia nejakú slobodu, tá odporuje tomu, čo sa deje na Západe. V Nemecku je úplne jasné a očividné, že nemecká pandemická komisia žiada, aby začali byť testovaní očkovaní ľudia, a to z tohto dôvodu, pretože sú šíriteľmi takisto ako neočkovaní. Ak si pozriete, čo sa deje v slovenských nemocniciach, a keď chcete, ja vám dám zoznam tých oddelení, kde kolabujú lekári, ktorí boli teraz na PN-kách preto, pretože dostali COVID a sú všetci očkovaní a testovaní neboli. A keď sa začali testovať, lebo začali mať teploty, tak sa zistilo, že jednoducho si tam porozširovali COVID. A mňa aj títo lekári kontaktovali a pýtali sa, jak môžte byť tak hlúpi, že sa tvárite, že tí očkovaní sú úplne v priadku, a nie sú problém tej COVID pandémie? A vy tu idete dávať nejakú vstupenku na slobodu ľuďom, ktorí sami osebe vedia, vie to celá veda, že ten COVID rozširujú. To znamená, vy len zneužívate toto na uzurpovanie si moci.
Gibalová, Monika, poslankyňa NR SR (2013-09-03):
Ďakujem pekne, pán predseda. Žiadam doplniť program schôdze o bod Správa o vyhlásení chráneného vtáčieho územia Levočské vrchy, ktorú predloží minister životného prostredia pán Peter Žiga. Dôvodom požadovanej správy sú okolnosti schvaľovania zaradenia časti bývalého Vojenského obvodu Javorina po jeho zrušení do sústavy chránených území. Ďakujem.
Šimečka, Michal, podpredseda NR SR (2023-12-18):
Ďakujem pekne. Pani poslankyňa Kalmárová.
Jurinová, Erika, podpredsedníčka NR SR (2013-09-11):
Ďakujem pekne, pán spravodajca. Otváram rozpravu. Do rozpravy som opäť nedostala žiadnu písomnú prihlášku. Pýtam sa, či chce niekto vystúpiť v rozprave ústne? Nikto sa neprihlásil, vyhlasujem rozpravu za skončenú. Pán navrhovateľ zrejme nechce zaujať stanovisko, lebo nie je k čomu, pán spravodajca rovnako. Prerušujem rokovanie o tomto bode programu. A pristúpime k prvému čítaniu o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z . Vládny návrh zákona je pod tlačou 602. Návrh na jeho pridelenie na prerokovanie výborom je v rozhodnutí č. 595. Prosím pána ministra hospodárstva Tomáša Malatinského, aby vládny návrh zákona uviedol.
Jurinová, Erika, podpredsedníčka NR SR (2014-06-27):
Ďakujeme pekne. Prajeme tiež veľa úspechov pri zastupovaní Slovenska. Pán navrhovateľ, nech sa páči, sa chce vyjadriť.
Blanár, Juraj, podpredseda NR SR (2022-06-16):
Pán poslanec Baránik s faktickou poznámkou.
Pellegrini, Peter, predseda NR SR (2015-01-27):
Ďakujem pekne. S reakciou pán poslanec Martvoň.
B. Bugár, podpredseda NR SR: (2004-05-25):
I. Belohorská, poslankyňa: Ďakujem pekne, pán predsedajúci. Pán poslanec, dobre vystúpenie, ale ako ste postrehli u vašich kolegov, mnohí koaliční radšej nevystupujú, keď niečo podporiť. Zdá sa mi, že sa tu rozprávajú hluchí s nemými, pretože vy nepočúvate, čo sme argumentovali viacerí. Takýto systém neexistuje, neexistuje v Európe, takže láskavo vás prosím, aby ste si toto uvedomili. Pokus na ľuďoch, ak to už chcete skutočne narovinu počuť, pokus na ľuďoch sa robil len v druhej svetovej vojne. A bol to tiež lekár, takže nezačínajte s pokusmi na ľuďoch, lebo keby zomrel len jeden jediný, je to hriech. Nikto v Európe takýto model nemá, tak neviem, čo chcete zavádzať. Pýtate sa, čo očakávame od toho, keď sa to vráti na prepracovanie. My neočakávame nič. Pacienti a občania a tí, čo vás volili, očakávajú, že tie zákony budú také, podľa ktorých sa môžu riadiť. To očakávame.
Bugár, Béla, podpredseda NR SR (2019-10-25):
Vážené panie poslankyne, vážení páni poslanci, otváram ôsmy rokovací deň 51. schôdze Národnej rady Slovenskej republiky. Na dnešnom rokovaní o ospravedlnenie svojej neúčasti požiadali poslanci Juraj Blanár, Elena Červeňáková, Soňa Gaborčáková, Mária Janíková, Stanislav Mizík, Ján Mora, Peter Náhlik, Veronika Remišová, Štefan Vavrek, Lucia Žitňanská. Na zahraničnej pracovnej ceste je predseda Národnej rady Andrej Danko a poslanec Ľuboš Blaha. Budeme pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia (tlač 1610). Aj predkladateľku pani ministerku Kalavskú tu máme, aj spravodajcu, predsedu výboru pána Zelníka. Ďalší v poradí z ústne prihlásených rečníkov do rozpravy je pán poslanec Krajčí, ktorému teraz dávam slovo. Nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1610.)
B. Bugár, podpredseda NR SR: (2004-02-03):
(Hlasovanie.) Prítomných 133 poslancov, za 64, proti 46, zdržalo sa 22, nehlasoval 1. Neschválili sme. J. Hurban, poslanec: Ďalej budeme hlasovať o bode č. 22 zo spoločnej správy s odporúčaním gestorského výboru neschváliť.
Jaurová, Zora, poslankyňa NR SR (2023-10-25):
Sľubujem. (Potlesk.)
Pročko, Jozef, poslanec NR SR (2023-12-19):
No, ja som si naozaj vypočul celú rozpravu, čo tu prebiehala. Bol som tu naozaj pri každom jednom vystúpení, s faktickými som reagoval a musím povedať, že to, čo si povedal o Pellegrinim a o jeho vedení schôdze, je absolútne totožné s tým, čo tu predvádzal Blaha a čo tu predvádzal Danko aj Žiga. Aj teraz počas tejto rozpravy tu vykrikoval Podmanický niekoľkokrát, niekoľkokrát. Ani raz ho neupozornil predsedajúci. Zažili sme Blahu, ktorý nevedel, čo má robiť a viedol rozpravu protizákonne. Pellegrini absolútne vypína ľuďom bez toho, že by, že by faktické, skracuje, no robí takúto diktatúru, takúto diktatúru nezažili moji kolegovia, teraz koaliční poslanci počas toho, keď my sme boli tu ako koalícia a oni, keď mali svoje rozpravy. Toto vám nikto, toto vám nikdy Gábor Grendel neurobil, čo robia, čo robí Danko, čo robí Blaha, čo robí Žiga. Nikdy. A vám sa to vráti, naozaj, o tom som hlboko presvedčený. A, Ľubo, naozaj oni majú 79 tých poslancov a Slovensko im ukazuje, že zdvihnutý prst, chlapci, nemusí byť len prst, takže netvárte sa arogantne na veľkých frajerov. Skúste trošku pokory a naozaj poznám vás niektorých osobne, a mňa sklamalo to, ako sa správate a to, čo robíte.
Jurinová, Erika, podpredsedníčka NR SR (2015-03-19):
Pani poslankyňa Gibalová.
Laššáková, Jana, doterajšia podpredsedníčka NR SR (2016-03-23):
Pán poslanec Peter Štarchoň.
Figeľ, Ján, podpredseda NR SR (2013-06-21):
Ďakujem pekne. Nech sa páči zaujať miesto pre spravodajcov. Otváram týmto všeobecnú rozpravu. Písomne sú prihlásení páni poslanci Osuský, Zajac a Viskupič. Potvrdzujem, že budeme rokovať do 14.00 hodiny. Pán kolega Osuský, môžte začať s tým, že ak to nestihnete, tak v utorok. Nech sa páči.
Jurinová, Erika, podpredsedníčka NR SR (2015-12-02):
Pán poslanec Viskupič.
I. Mikloš, podpredseda vlády a minister financií SR: (2006-03-15):
Keďže v jednom z pôvodných členských štátov v Taliansku dosiaľ proces prijatia dohovoru nebol ukončený, dohovor doteraz nenadobudol platnosť. Aby napriek tejto skutočnosti bolo možné dohovor vykonávať už pred nadobudnutím jeho platnosti, navrhuje sa urobiť vyhlásenie k čl. 32 ods. 4, ktorým sa umožní jeho predbežné vykonávanie vo vzťahu k členským štátom, ktoré urobili rovnaké vyhlásenie. Taktiež sa navrhuje vzhľadom na už prijaté vyhlásenia k iným dohovorom urobiť vyhlásenie k čl. 26 ods. 4 o uznaní právomoci Súdneho dvora Európskych spoločenstiev vydať rozhodnutie o predbežnej otázke týkajúcej sa výkladu dohovoru. V nadväznosti na nadobudnutie účinnosti zákona o orgánoch štátnej správy v colníctve, ktorým sa konštituoval Colný kriminálny úrad ako nový orgán štátnej správy v colníctve, sa navrhuje upraviť pôvodné vyhlásenie Slovenskej republiky v oznámení o názvoch a adresách štátnych orgánov. Ďakujem za pozornosť.
Jurinová, Erika, podpredsedníčka NR SR (2015-05-15):
Pán poslanec, na vaše vystúpenie sedem faktických poznámok. Uzatváram možnosť prihlásiť sa. A nech sa páči, pán poslanec Brixi.
Pellegrini, Peter, predseda NR SR (2014-11-27):
Vážené panie poslankyne, páni poslanci, budeme pokračovať druhým čítaním o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1212, spoločná správa výborov má tlač 1212a. Prosím teraz pána ministra práce, sociálnych vecí a rodiny Slovenskej republiky Jána Richtera, aby vládny návrh zákona odôvodnil. Nech sa páči, pán minister, máte slovo.
Budaj, Ján, poslanec NR SR (2017-05-16):
Ďakujem. Nevenoval som sa ešte jednej téme, ktorú mi pán Viskupič vnukol, a to je oligarchizácia Slovenska. Bez nejakého strašenia je každému zrejmé, že tento proces tu beží, že je to akási metastáza komunizmu a mečiarizmu. V tomto procese sa uplatnili najmä ľudia, ktorí majú nie iba miliardy, ale tieto peniaze využívajú aj na ovládnutie médií. Nemusím pokračovať, akým komfortom demokratickým teraz je to, že sme si uchovali šancu mať verejnoprávne médiá. Zámerne hovorím šancu, lebo ich celkom nemáme. Nie sú nezávislé ekonomicky, nemajú jasno v budúcnosti, visia nad nimi temné otázniky aj politického hnevu dnešných mocných politikov a aj dlhov a všelijakých skrytých pascí. Ale opakujem, v dobe, keď Slovensku hrozí oligarchizácia štátu, sú verejnoprávne médiá záchrannou brzdou, šancou pre každého občana predsa len mať médium, ktoré nie je podriadené vlastníkom, ktorí môžu mať – a často sa to stáva – spojenie s politickými stranami, ktorí môžu mať korupčné a veľmi pragmatické záujmy, v mene ktorých filtrujú a manipulujú práve tie citlivé politické informácie. Preto treba pozerať na verejnoprávne médiá ako na demokratický komfort, ktorý si, našťastie, Slovensko stále dopraje a ktorý má šancu na to, aby pokračoval k lepšej kvalite.
Kotleba, Marian, poslanec NR SR (2021-10-26):
Pán poslanec Kmec, možno ste v tej svojej rozprave trafili klinček po hlavičke, ako sa hovorí, keď ste spomenuli, že slovenské firmy, slovenské podniky budú vďaka tejto nezodpovednej politike vlády v oblasti energií jednoducho strácať svoju konkurencieschopnosť. A to povedie, samozrejme, k utlmeniu výroby, to povedie k tomu, že postupne ale znova môžu začať strácať svoje dlhodobé trhy, na ktorých sú etablovaní. Toto sme tu ale už raz zažili. Toto sme tu zažili v čase, keď o hospodárstve Slovenska veľmi výrazne rozhodoval protislovenský fanatik Havel a kedy Slovensko na dlhé desaťročia utrpelo obrovský hospodársky šok a škodu. Bolo by veľmi smutné a veľmi nešťastné, ak by len nezodpovednosťou vlády a nedostatočnou prípravou vlády na možno nejakú energetickú krízu, došlo, aj keď v menšom rozsahu, ale k podobnej situácii. A ja som presvedčený, že aj táto debata tu v parlamente, aj keď možno nepovedie k odvolaniu podpredsedu vlády a ministra hospodárstva Sulíka, povedie aspoň k tomu, že sa vláda začne správať konečne ako vláda suverénnej Slovenskej republiky a nie ako vláda jednej z gubernie Európskej únie.
Kuffa, Štefan, poslanec NR SR (2013-03-21):
Ďakujem za slovo. Vážená pani podpredsedníčka, milé kolegyne, kolegovia, ja sa teším z toho, že tu mám pred sebou a takto môžem hľadieť a pozerať sa na štátneho bezdomovca. Ja sa z toho naozaj veľmi teším, pretože, keď som sa tak nad tým zamyslel, všetko zlé je na niečo dobré a tu mi prepáčte, pani Dubovcová, aj toto vnímam túto vec, síce je zlá, ale je na niečo dobrá. Pozrite sa, koľko v našej krajine je ľudí a v súlade s ľudskými právami a zomierajú na ulici. Myslíte si, že je to dobré? Že tak je to správne? Veď koľkí z týchto ľudí sú psychicky chorí? Koho to zaujíma v tejto krajine? A v súlade s ľudskými právami, však ten človek nech zomrie na lavičke v parku alebo pod mostom, alebo kdekoľvek. Tak čo sú to za ľudské práva!? Tak my sme až takí demokratickí a takéto vytvárame podmienky, však nech ľudia zomierajú na ulici a prekračujme ich. Tak je to dobré, keď aj štátny zamestnanec je v takej pozícii takého štátneho bezdomovca, aby mal ten zážitok, že čo to je byť tým bezdomovcom. Prepáčte, ja to tak neironizujem, ja to myslím úplne vážne. A prepáč, kolega Dodo Hlina, chcel som ťa poprosiť, ale tak už to pani ministerka Tomanová povedala, ale vieš, Dodo, na dámy sa nekričí. Vieš, keby ťa tieto dámy, a to nemusí byť ochranka, aby ťa nevyviedli z tejto sály a sa nedohodli, lebo dneska je ich tu dosť veľa. Ja ťa nezosmiešňujem teraz, ale myslím to úplne vážne a úprimne, na dámy nekričme. Môžeme mať iný názor, ale ho odprezentujme aj tak na úrovni mužov a skutočných gentlemanov. Ja verím, že pani, pre pani ombudsmanku sa priestory nájdu. Ďakujem.